Pascal Groß

Pascal Groß (sündinud 15. juunil 1991 Mannheimis) on Saksamaa jalgpallur, kes mängib poolkaitsjana Inglismaa Premier League'i klubis Brighton & Hove Albion.

Ta alustas klubikarjääri TSG 1899 Hoffenheimis, mille koosseisus debüteeris ta Saksamaa kõrgliigas hooajal 2008–09. 2011. aastal liitus ta Saksamaa esiliiga klubiga Karlsruher SC.

Aastatel 2012–2017 mängis Groß viis hooaega FC Ingolstadt 04-s, sh viimased kaks hooaega Saksamaa kõrgliigas.

2017. aasta mais sõlmis ta nelja-aastase lepingu Brighton & Hove Albioniga."Pascal Gross: Brighton & Hove Albion sign FC Ingolstadt 04 midfielder". BBC Sport. 19.5.2017. Vaadatud 9.12.2020 2018. aastal valiti Groß Brighton & Hove Albioni aasta parimaks mängijaks ning sama aasta juunis sõlmis ta klubiga uue nelja-aastase lepingu. 2022. aasta juunis pikendas ta klubiga lepingut kahe aasta võrra.

Aastatel 2008–2011 mängis Groß Saksamaa noortekoondistes.

 Viited 

Kategooria:Saksamaa jalgpallurid
Kategooria:TSG 1899 Hoffenheimi jalgpallurid
Kategooria:Brighton & Hove Albion FC jalgpallurid
Kategooria:Bundesliga mängijad
Kategooria:Premier League'i mängijad
Kategooria:Sündinud 1991